Diari Oficial de la Generalitat Valenciana


Sumari del DOGV 9775, del 26-01-2024 (2024/594)

ACORD de 23 de gener de 2024, del Consell, pel qual se separen i es designen vocalies en el Consell d'Administració de l'Autoritat Portuària d'Alacant.
-------------------------------------------------------------------------------------------------------------------------------------------------------

### Dades del document

Número de DOGV
:   9775

Data del DOGV
:   26-01-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/594


Data del document
:   23-01-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Acord

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * Conselleria de Política Territorial, Obres Públiques i Mobilitat
    * instal·lació portuària

ACORD de 23 de gener de 2024, del Consell, pel qual se separen i es designen vocalies en el Consell d'Administració de l'Autoritat Portuària d'Alacant. [2024/594]  
D'acord amb l'article 30.1 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i amb l'article 1 del Decret 167/2010, de 15 d'octubre, del Consell, pel qual es determina la composició dels consells d'Administració de les autoritats portuàries d'Alacant, Castelló de la Plana i València, aquests consells han d'estar formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del mencionat text refós disposa que la designació i separació dels vocals haurà de fer-se necessàriament a proposta de les administracions públiques i entitats i organismes representats en el consell d'administració, entre els quals, en el seu apartat a), diu que l'Administració general de l'Estat hi estarà representada, a més de pel capità marítim, per tres vocals, dels quals un serà pertanyent a l'Advocacia de l'Estat i un altre a l'Organisme Públic Ports de l'Estat, a proposta del president d'aquest organisme, amb una duració dels nomenaments de quatre anys, renovables.  
  
En l'àmbit de la Comunitat Valenciana, la competència per a la separació i designació dels vocals del consell d'administració correspon al Consell, per raó de l'article 17.b) de la Llei 5/1983, de 30 de desembre, del Consell.  
En conseqüència, a proposta de la consellera de Medi Ambient, Aigua, Infraestructures i Territori, el Consell, en la reunió del dia 23 de gener de 2024,  
  
  
ACORDA  
  
Primer  
La separació, com a vocals del Consell d'Administració de l'Autoritat Portuària d'Alacant, en representació de l'Administració de la Generalitat, de Rafael Francisco Briet Seguí i de Sonia Tirado González.  
  
  
Segon  
La designació, com a vocals del Consell d'Administració de l'Autoritat Portuària d'Alacant, en representació de la Generalitat, de Juan José Cortés Vélez i de Pablo Ruz Villanueva.  
  
Tercer  
Aquest acord tindrà efectes des de l'endemà de la publicació en el Diari Oficial de la Generalitat Valenciana.  
  
València, 23 de gener de 2024  
  
La consellera secretària,  
SUSANA CAMARERO BENÍTEZ